Diari Oficial de la Generalitat Valenciana


Sumari del DOGV 6216, del 01-03-2010 (2010/2204)

RESOLUCIÓ de 12 de febrer de 2010, de la Direcció General de Recursos Humans, per la qual, per executar una sentència, modifica la Resolució de 2 de gener de 2007, per la qual resol el procediment de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/2204


Data del document
:   12-02-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 12 de febrer de 2010, de la Direcció General de Recursos Humans, per la qual, per executar una sentència, modifica la Resolució de 2 de gener de 2007, per la qual resol el procediment de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat. [2010/2204]  
Per a executar la sentència ferma del Jutjat Contenciós Administratiu número 3 de València, confirmada per la Sentència 1342/09 del Tribunal Superior de Justícia de la Comunitat Valenciana, dictada en el procediment abreviat 171/07, per la qual estima el recurs interposat per Eugenio Ballesteros Bonilla contra la Resolució de 2 de gener de 2007, del director general de Recursos Humans de la Conselleria de Sanitat, per la qual resol el procediment de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat.  
Tenint en compte que la resolució d'esta sentència estima el recurs interposat per Eugenio Ballesteros Bonilla contra la Resolució de 2 de gener de 2007, del director general de Recursos Humans de la Conselleria de Sanitat, per la qual resol el procediment de provisió del procés extraordinari de consolidació de places de zeladors, i declara com a situació jurídica individual el millor dret del recurrent a l'adjudicació de la plaça de zelador en el Centre de Salut de València - Benimàmet.  
Vista la Resolució de 2 de gener de 2007, del director general de Recursos Humans de la Conselleria de Sanitat, per la qual resol el procediment de provisió del procés extraordinari de consolidació d'ocupació per a la selecció i provisió de places de zeladors (Diari Oficial de la Comunitat Valenciana número 5423, de 08.01.2007), que assigna destinacions als participants en la fase de provisió, i adjudica a Silverio Albiach Mocholí una plaça en el centre de Salut de València - Benimaclet.  
Vista la instància de sol·licitud de places presentada per Silverio Albiach Mocholí i també la puntuació obtinguda en la fase de provisió, de 120 punts.  
Per tot això, tenint en compte que les sentències obliguen a retrotraure actuacions i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.  
Fent ús de les competències delegades per l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega per a competències en matèria de personal, resolc:  
Primer  
Modificar l'annex II de la Resolució de 2 de gener de 2007 del director general de Recursos Humans, per la qual resol el procediment de provisió del procés extraordinari de consolidació d'ocupació per a la selecció i provisió de places de zeladors, en el sentit següent:  
Adjudicar amb caràcter definitiu a Eugenio Ballesters Bonilla una plaça de zelador en el Centre de Salut de Benimàmet.  
Adjudicar amb caràcter definitiu una plaça de zelador a Silverio Albiach Mocholí en el centre de Salut de Xirivella.  
Els cessaments de les persones afectades per la nova adjudicació es s'han de produir l'endemà de la publicació d'esta resolució en el Diari Oficial de la Comunitat Valenciana. El termini màxim de la presa de possessió és d'un mes des de la publicació d'esta resolució. Este període no és retribuït.  
Si l'aspirant no pren possessió de la plaça que se li ha adjudicat en el termini indicat, perd tots els drets derivats de la participació en la convocatòria.  
Segon  
Considerar executada la sentència ferma del Jutjat Contenciós Administratiu número 3 de València, dictada en el procediment abreviat 171/2007.  
Contra esta resolució es pot interposar un incident d'execució de sentència davant del Jutjat Contenciós Administratiu número 3 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la publicació en el Diari Oficial de la Comunitat Valenciana.  
València, 12 de febrer de 2010.- El director general de Recursos Humans: José Cano Pascual.